(एनएलएन मीडिया – न्यूज़ लाइव नाऊ) : मध्य प्रदेश। एमवाय अस्पताल में भर्ती मंदसौर ज्यादती मामले की शिकार 7 वर्षीय बच्ची की हालत स्थिर बताई जा रही है। कोई नर्स इंजेक्शन लगाए या स्पर्श करे तो वह सहम जाती है। बच्ची की उम्र सिर्फ 7 साल है, लेकिन शुक्रवार को वह दर्द से इतनी बुरी तरह तड़प उठी कि उसके मुंह से निकला- मां मुझे ठीक कर दो, या मार डालो। वह पलभर के लिए भी मां को नहीं छोड़ रही है। डॉक्टरों के अनुसार ऑपरेशन कर उसके जख्मी अंगों का इलाज किया है, लेकिन अब उसे संक्रमण से बचाना सबसे बड़ी चुनौती होगी। उसके घाव भरने में दो हफ्ते लगेंगे।